અક્ષરધામ ઉપર હુમલો થયો ત્યારે પોલીસ સહિત અને નાના મોટા લોકોએ પોતાની હેસીયત પ્રમાણે હિમંત બતાડી સ્થિતિનો સામનો કર્યો હતો, ત્રાસવાદી હુમલો થયો તે જ વખતે ત્યાંથી ભાજપના ધારાસભ્ય હિરા સોંલકી ત્યાંથી પસાર થઈ રહ્યા હતા, કોઈ તેમને હુમલો થયાની જાણ કરતા તેઓ તરત પહોંચી ગયા હતા ત્યારે પોલીસ પણ ત્યાં પહોંચી ન્હોતી, તેમણે ત્યાં જોયુ તો અનેક લોકો ઘવાયેલા હતા અને અનેક મૃત્યુ પામ્યા હતા, ઈજાગ્રસ્તોની મદદે આવનાર ઉપર પણ ત્રાસવાદી હુમલો કરી શકે તેમ હતા, હિરા સોંલકીએ સમય બગાડયા વગર પોતાની લાઈસન્સવાળી રીવોલ્વર કાઢી અને તે અક્ષરધામની અંદર દોડી ગયા, અને તેમણે ત્રાસવાદી ઉપર ગોળી ચલાવી હતી, જો કે તેમની અગ્રતા લોકોને બચાવવાની હતી તેઓ હોલમાં પડેલા ઈજાગ્રસ્તોને ઉચકી બહાર લઈ આવવા લાગ્યા જેના કારણે તેમના કપડા પણ લોહીમાં લથબથ થઈ ગયા હતા, આમ પોલીસ આવે અને મદદ મળે તે પહેલા તેમણે ખરેખર હિમંત દાખવી અનેક લોકોના જીવ બચાવ્યા હતા,